Akoh lék átta deildarleiki með Stjörnunni.vísir / daníel Bandaríski körfuboltamaðurinn Jamar Akoh hefur leikið sinn síðasta leik fyrir Stjörnuna . Hann er farinn aftur heim vegna heilsufarsástæðna . Arnar Guðjónsson , þjálfari Stjörnunnar , staðfesti þetta í samtali við Vísi eftir sigurinn á Haukum í kvöld . „ Hann varð veikur og líklega eru þetta langtíma veikindi . Hann vildi komast heim til sinna lækna , “ sagði Arnar . „ Hann þarf bara að ná heilsu og vonandi getur hann spilað körfubolta aftur eftir þetta tímabil . Þetta er mjög leiðinlegt . Við vorum mjög ánægðir með hann og ætluðum ekki að láta hann fara . Hann er líklega að fara í frekari rannsóknir og þar verður reynt að finna hvað hrjáir hann . “ Í átta leikjum í Domino‘s deild karla í vetur skoraði Akoh 16,6 stig og tók 9,3 fráköst að meðaltali . Stjarnan teflir fram nýjum Bandaríkjamanna eftir áramót og þá byrjar Gunnar Ólafsson einnig að spila með liðinu . Stjarnan varð fyrsta liðið til að vinna Hauka á heimavelli í Domino's deild karla á tímabilinu .